BosaeSonca ў гэтым годзе неверагодна парадавалі аматараў беларускамоўнай музыкі. Ужо другі альбом - і зноў высокага гатунку! На гэты раз перад слухачамі гурт адкрываецца з іншага боку і паказвае сваю здольнасць рабіць не толькі эмацыйныя рок-песні, але і найпрыгажэйшую і рознапланавую акустыку. Аранжыраваны кампазіцыі проста цудоўна! Нешматлікія "старыя знаёмыя" з першага альбома часам не адразу пазнаюцца, настолькі яны змяніліся і зайгралі новымі фарбамі, новыя песні не саступаюць "суседзям" па моцы і прыгажосці. Альбом тонкі, пранікнёны, лёгкі, слухаць яго - адна асалода! Адзін з мацнейшых рэлізаў года.